**Dorul III**

*Vasile Alecsandri*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vine dorul despre seară,

Despre zori el vine iară

Şi-mi grăieşte şi mă-ntreabă

De ce sunt cu faţa slabă?

Eu zic dorului cu jale

C-am iubit fără de cale,

Eu zic dorului plângând

C-am iubit fără de rând.

Dorul râde şi se duce,

Bate-mi-l-ar sfânta cruce.

De-ar fi dorul vânzător

Şi badea cumpărător,

Eu pe dorul vinde-i-aş,

Pe badea cumpăra-l-aş,

Ca să-mi fie de-ajutor

Să mă apere de dor.